cyanic-selkie/wikianc huggingface dataset:
Kompensatsiooniala
Kompensatsioonialad on nt kaitsepuistud kraavikallastel, parkmetsad linnade ümber ning Vahe-Eesti loodusmaastikud Tallinna ja Kirde-Eesti tööstuspiirkondade suhtes. Kompensatsioonialadena saab käsitleda ka läbirändel peatuvatele lindudele loodud nn söödapõldusid.
Ungari köök
pisi|Guljašš Ungari köök on üle kogu maailma tuntud Ungari toidukultuur. Seda on mõjutanud Prantsuse, Itaalia, slaavi, Türgi ja Austria köök. Suurt rõhku pannakse toitude maitsele ja lõhnale ning maitseainete kooskõlale. Kõige olulisem pole mitte maitseainete teravus, vaid kokkusobivus. Rohkelt kasutatakse magusat pipart, sibulat, peterselli, sellerit, terapipart, majoraani, piparrohtu, tüümiani ja köömneid.
Soomeugrilastele omaselt on ka ungarlaste toidud rammusad. Peamised toiduained on sealiha, searasv, kartulid ja paprika. Toite praetakse ja hautatakse singirasvaga. Rohkesti kasutatakse ka hapukoort. Eelistatakse rammusaid pajas keedetud suppe, millest kuulsaim on guljašš.
Ungari köögi eripära on fantaasiarohked retseptid. On väga palju liharoogi ning kasutatakse hooajalisi aedvilju, puuvilju, värsket leiba, piimatooteid ja juustusorte.
Tasku Keskus
pisi Tasku keskus ehk Tasku on kaubanduskeskus Tartu kesklinnas, Turu tänava, Soola tänava, Emajõe ja Võidu silla vahelises kvartalis Turu tänava ja Võidu silla poolses nurgas, aadressil Turu tänav 2 Tartu.
Tasku sai nime Emajõe Ärikeskuse eeskujul, mida linnarahvas oli hoone kuju järgi hakanud hüüdma Plaskuks. Mõlemad hooned kuuluvad Tartu ettevõtjale Neinar Selile Tasku ja Emajõe Ärikeskuse omanikfirma AS Estiko kaudu.
Buxtehude
thumb|püsti|Buxtehude
Buxtehude (ametlikult Hansalinn Buxtehude, saksa Hansestadt Buxtehude, alamsaksa Hansestadt Buxthu) on linn Este jõe ääres Põhja-Saksamaal Alam-Saksimaal Stade kreisis.
Linna pindala on 76,49 km². 31. detsembril 2017 elas seal 39 782 inimest.
See on Hamburgi metropolipiirkonna osa ja ühendatud linna S-Bahn kiiresse transiitvõrku.
Buxtehude on keskmise suurusega linn ja suuruselt teine omavalitsus Stade kreisis (Landkreis). See asub Altes Landi lõunapiiril Hamburgi liidumaa lähedal. Läände jäävad Horneburgi ja Stade linnad ning lõunas on kaasatud külasid, kus on enamasti kõrge kvaliteediga elamud, näiteks Ottensen ja Apensen.
Ajalugu
thumb|Daenseni klapptooli rekonstruktsioon thumb|Ovelgönne leivarull (ülal) koos rekonstruktsiooniga (all)
Varajased asustusmärgid on Daenseni klapptool pronksiaja tumulusest Daenseni lähedalt ja Ovelgönne leivarull Rooma-eelsest Põhja-Euroopa rauaajast, mis leiti Ovelgönne liivsavikaevandusest.
Majandus
1881. aastast on Buxtehudes oma raudteejaam R50 liinil Hamburgist Cuxhavenisse. 2007. aasta lõpus lisati see liin S-Bahn Hamburg kiirtransiitsüsteemi.
1928. aastast on ka teine raudteeliin läbi Buxtehude, EVB (Eisenbahn- und Verkehrsbetriebe Elbe-Weser, Zeven) Hamburgi äärelinnast Bremerhavenisse Põhjamere rannikul. Este jõgi ühendab linna põhja pool olulise Elbe jõega. Ajalooliselt kasutati seda ühendust kaupade saatmiseks väikesesse sadamasse, mis on endiselt olemas, kuid on muutunud linna arengu ja aggradatsiooni tõttu vähem kättesaadavaks.
Suur maantee, mis valmib 2012. aastal, hakkab ühendama linna Hamburgiga.
Ettevõtted
thumb|[[Airbusi asukoht Buxtehudes]]
Buxtehudes asuvad mitmed suured ettevõtted (s.t., et Buxtehudes on tootmiskohad või peakorterid):
Kultuur
Buxtehudet nimetati mõnikord "maailma muinasjutupealinnaks", millist epiteeti ta jagab näiteks Kasseliga. Vendade Grimmide lugu "Jänes ja siil" on määratud sellesse linna. Pealegi kasutatakse nime mitmetes saksa juttudes. Seega väidavad mõned inimesed, et Buxtehude linna tegelikult ei eksisteeri. Saksa keele ütlus "...nach Buxtehude jagen" ("jälitama kedagi Buxtehudesse") tähendab, et keegi läheb kaugele.
Tasku Keskus
Tasku rajati kunagise maaliinide bussijaama asemele, uus Tartu bussijaam on märgatavalt pisem ja kolmest küljest (sh ülalt) Tasku hoonest piiratud. See on ka üks sagedamaid põhjustest, miks Taskut on kritiseeritud.
Vilmos Zsigmond
Vilmos Zsigmond (16. juuni 1930 Szeged – 1. jaanuar 2016 Big Sur, California) oli Ungari päritolu USA filmioperaator.
Zsigmond tegi koostööd selliste filmirežissööridega nagu Robert Altman, Steven Spielberg, Jack Nicholson, Richard Donner, Woody Allen jpt.
Aastal 1978 võitis Oscari filmi "Close Encounters of the Third Kind" (eesti keeles "Kolmanda astme lähikontaktid") eest.
Kaurijärv
pisi|[[Linnusaare raba Maa-ameti kaldaerofotol 2019. aastal. Kaurijärv on raba suurim järv ning on näha pildi keskosas]] Kaurijärv (keskkonnaregistri kood vee2052420) on järv Jõgeva maakonnas Jõgeva vallas Tooma külas Linnusaare rabas. Järve pindala on 2,5 ha. Järv kuulub Endla järvestikku.
Tasku Keskus
Algselt ei olnud Taskus toidupoodi, mõni aasta pärast valmimist avati seal Rimi pood.
Kaurijärv
Järvest lõunasse jääb Langendlaugas.
Tasku Keskus
Tasku Keskus avati 27. augustil 2008. 30. augustil 2012 avati juurdeehitis, mis ühendas Tasku Keskuse Emajõe Ärikeskusega.
Buxtehude
Turism
Buxtehudel on hea maine sooja ja sõbraliku linnana, säilitades oma kultuurilist ja piirkondlikku pärandit, eitamata tulevikku. Lisaks ilusale vanalinnale on suurepärased kohad külastamiseks Sankt Petri (Püha Peetruse) peakirik ja Zwinger. Altes Landis, mis asub Buxtehude kõrval, ja lähedalasuva Elbe jõe ääres on suurepärased võimalused jalgrattatuuriks või pikaks matkaks. Buxtehudet saab kasutada ka ekskursiooniks lähedalasuvatesse linnadesse Hamburgi ja Bremenisse.
Huvitatud külastaja jaoks toimuvad igal aastal mõned üritused:
Pistennacht on sündmus, kus baarid, restoranid ja klubid vanalinnas on kogu öö avatud. Kesklinna lava ja mõned üksikud kohad pakuvad elavat muusikat.
Pfingstmarkt on laat Põhja-Saksamaal piki riigimaanteed B73. Seda peetakse alati kristlikel nelipühadel (saksa: Pfingsten) täpselt 50 päeva pärast lihavõtteid Buxtehude lähedal. Seal on 135 eksponenti paljude sõitudega, sealhulgas vaateratas ja autodroom, samuti loteriikioskid, suupistekioskid ja söögikohad. 2004. aastal tuli laadale 140 000 külalist võrreldes 10 000-ga 1904. aastal ja 100 000-ga 1970. aastatel.
Nagu Pistennacht, toimub kesklinnas ka Altstadtfest (vanalinna festival). Igal aastal juuni esimesel nädalavahetusel muutub kogu vanalinn elava muusikaga mitme lavaga peoks. Pühapäeva hommikul toimub Flethi ümbruses linna suurim kirbuturg. Altstadtfesti puhul on linn kaunistatud oma kohalikes värvides sinine ja kollane.
Vinum on igal aastal Buxtehude vanalinnas toimuva veinipeo moto. Üheks nädalavahetuseks pühendub linn veinikultuurile ja paljudele avatud veinimaitsmise ja meelelahutuse kioskitele.
Jõuluturgu peetakse detsembris vanalinnas, kus esile on tõstetud hõõgveini- ja praevorstikioskid. Nädalavahetusel enne jõule toimuvad St. Peteri väljakul ka kontserdid.
Transport
Buxtehudet teenindab S-Bahn Hamburg jaamadega Buxtehudes ja Neuklosteris.
Juhendatud masinõpe
Juhendatud masinõppeks nimetatakse ülesandeid masinõppes mille eesmärgiks on leida funktsioone, mis seostavad sõltumatuid ja sõltuvaid tunnuseid vastavalt olemasolevatele sõltumatu/sõltuv tunnuspaaridele.
Regressioon ja klassifikatsioon
Juhendatud masinõppe ülesandeid võib vastavalt sõltuvale tunnusele jagada regressiooni- ja klassifikatsiooni ülesanneteksː
Bruno Valdez
Bruno Amílcar Valdez Rojas (sündinud 6. oktoobril 1992 Fernando de la Moras) on Paraguay jalgpallur, kes mängib kesk- või paremkaitsjana Argentina kõrgliigaklubis Boca Juniors ja Paraguay jalgpallikoondises.
Ta alustas klubikarjääri Paraguay klubis Club Sol de América, mille põhimeeskonnas debüteeris ta Paraguay kõrgliigas 2011. aastal. Aastatel 2014–2016 mängis ta Paraguay klubis Cerro Porteño ning tuli 2015. aasta Apertura-hooajal klubiga Paraguay meistriks.
Aastatel 2016–2022 mängis Valdez Mehhiko kõrgliigaklubis Club América. 2018. aasta Apertura-hooajal tuli ta klubiga Mehhiko meistriks. 2018/19. Apertura- ja Clausura-hooaegadel valiti Valdez Mehhiko kõrgliiga hooaja sümboolsesse koosseisu.
2023. aasta jaanuaris sõlmis ta kolmeaastase lepingu Boca Juniorsiga.
Paraguay jalgpallikoondises tegi Valdez debüüdi 6. juunil 2015 sõprusmängus Hondurase vastu. Koondisekarjääri esimese värava lõi ta 23. märtsil 2017 MM-i valikmängus Ecuadori vastu. Ta on kuulunud Paraguay koondisse 2015. aasta Copa Américal, 2016. Copa América Centenariol ja 2019. aasta Copa Américal.
Mõss Šmidta
Mõss Šmidta on alev Venemaal Tšuktšimaa Iultini rajoonis. Asub Tšuktši mere kaldal Otto Schmidti neeme lähedal.
Asula rajati 1931. aastal. 1962. aastast alates on Mõss Šmidta alev. 2008. aastani oli alev Šmidti rajooni keskus.
1989. aastal elas alevis 4587 inimest, 2002. aastal 705, 2010. aastal 1100.
Alevi läheduses on kaevandatud tina ja kulda. Asulast vahetult lõunas on lennujaam.
Kädva mõis
Tänapäeval jääb kunagine mõis Kehtna valda Rapla maakonnas.
Ajalugu
Kädva mõis on asutatud 17. sajandi alguses, sel ajal kuulusid piirkonna maa-alad perekond Dückeritele. 1662. aastal omandas mõisa Hans Ernst von Wolframsdorff.
1715. aastal sai omanikuks tema väimees Detloff von Helffreich, kellelt 1733. aastal sai mõisa omakorda tema väimees Johann Reinhold vabahärra Meyendorff. Seejärel olid mõisa omanikeks järgemööda Gustav Adolph Nieroth, kapten Franz Nicolas Virgin ja Hedwig Dorothea Ehinger. 1767. aastast pärandus mõis taas perekond Helffreichile.
Liigikaitse
Liigikaitse on haruldaste või hävimisohus olevate taime-, seene- ja loomaliikide kaitsmise meetmed (nt kogumis- või korjamiskeeld, punasesse nimestikku kandmine, seadusega looduskaitse alla võtmine jne).
Liigikaitse olulisi eeldusi on kaitstavate liikide (nende populatsioonide) elupaikade kaitsmine.
Logos (täpsustus)
Logos võib tähendada järgmist:
Vasakkeermene pisitigu
Vasakkeermene pisitigu (Vertigo angustior, sünonüüm Vertilla angustior) on teoliik.
Ta on Eestis arvatud III kaitsekategooriasse (seisuga 2012).
Eestis võib teda leida kohata metsades ja niitudel.
Amy (eesnimi)
Amy on naisenimi.
2019. aasta seisuga oli see Eestis esinemissageduselt 2117. naisenimi. 1. jaanuari 2019 seisuga oli Eestis eesnimi Amy 15 naisel.
Hypoxylaceae
Hypoxylaceae on kottseente sugukond.
Ivanivka (Vinnõtsja rajoon)
Ivanivka (ukraina keeles Іванівка) on küla Ukrainas Vinnõtsja oblastis Vinnõtsja rajoonis. Elanike arv on 623. Pindala on 1,887 km².
Andrea Bowen
pisi|Andrea Bowen 2007. aastal Andrea Lauren Bowen (sündinud 4. märtsil 1990 Columbuses Ohio osariigis) on Ameerika näitleja.
Üks tema tuntumaid rolle on Julie Mayer teleseriaalis "Meeleheitel koduperenaised" (2004–2010).
Varakļāni piirkond
Varakļāni piirkond on Läti 1. järgu haldusüksus Latgales.
Piirkond moodustati 2009. aastal Varakļāni linnast ning Murmastiene ja Varakļāni vallast.
Andrea Bowen
Päritolu
Andrea Bowen on levitanud noorte seas HIV-vastast sõnumit.
Hando Sutter
pisi|Hando Sutter (2017) Hando Sutter (sündinud 25. aprillil 1970) on Eesti tippjuht.
Isiklikku
Abikaasa: Marika Sutter Tütar: Gabriela Sutter.
Kõpu õigeusu kalmistu (Reigi)
pisi|Kõpu õigeusu kalmistu pisi|Kõpu õigeusu kalmistu pisi|Kõpu õigeusu kalmistu Kõpu õigeusu kalmistu (ka Kõpu ülemine kalmistu) on kalmistu Reigi kihelkonnas Hiiumaa saarel Läänemaal, tänapäevase haldusjaotuse järgi Kõpu külas Hiiumaa vallas Hiiu maakonnas.
Ajalugu
Kõpu õigeusu kalmistu rajati arvatavasti pärast 1885. aastat, kui Kõrgessaare Kristuse Sündimise Kogudus asutas Ristnasse abikooli, sest Puski õigeusu kirik ja kalmistu jäid kaugeks.
Kõpu õigeusu kalmistu on alates 1999. aastast riiklik ajaloomälestis.
Charles Nicholl
Charles Nicholl (sündinud 1950) on Briti ajakirjanik, kirjanik ja dokumentalist.
Ta on spetsialiseerunud ajaloo, bioloogia, kirjanduse uurimisele, Royal Society Literature liige.
Elulugu
Tema huviorbiidis on Arthur Rimbaud, Leonardo da Vinci, William Shakespeare.
1980. aastal ilmus tema esimene raamat "Keemiline Teater: alkeemilise raamatu kontsert", 1984. aastal andis ta välja teise raamatu, mis oli Tomas Nashi elulugu "Tomas Nash: uudiste karikas" ja 1985. aastal kirjutas ta raamatu "Puuviljadest loss", mis oli tema jutt reisimisest Colombiasse.
Peale selle huvitas teda väga Marloo teooria, mis ühes oma osas räägib sellest, et Shakespeare'i ja Marloo surm oli võltsitud. Mõeldes sellest kirjutas ta raamatu "Kättemaks: Kristofer Marloo surm", mille eest sai 1992. aastal preemia.
Raamat "Kaardi looja" räägib Walter Raleigh' ekspeditsioonist Lõuna-Ameerikasse. Pärast tööaastaid kirjutas ta Leonardo da Vinci eluloost raamatu, mis oli tõlgitud vene ja saksa keelde.
Nicholl peab loenguid Inglismaal, Itaalias ja USA-s, ta on teinud paar filmi Briti televisioonile.
1997. aastast elab koos naise ja nelja lapsega Itaalias.
Looduskaamera
Looduskaamera (ka seirekaamera) on kaugjuhitav kaamera, mille ülesandeks on automaatne ülesvõtete tegemine looduses toimuvast.
Kaamerad paigutatakse kohtadesse, kuhu fotograafidel on tavaliselt raske ligi pääseda ning saadud võtteid kasutatakse liikide kohta ökoloogiliste andmete kogumiseks. Sellise kaamera suureks eeliseks on võimalus jälgida liikide tavapärast käitumist ilma neid segamata. Andmete põhjal on võimalik avastada uusi liike, näha ökosüsteemi mitmekesisust ning eeldada liigi arvukust uurimiskohas.
Kaamerate tüübid
Varem olid põhiliselt kasutusel filmilindiga kaamerad, mille puhul pidi vahetama rullfilme ning ülesvõtteid ilmutama. Tänapäeval on tehnoloogiaid lisandunud ning kaamerad vajavad vähem inimese sekkumist. Samuti on pildimaterjali jagamine ja muutmine läinud tunduvalt lihtsamaks. On võimalik teha nii tavalisi pilte kui ka otseülekandeid erinevatele seadmetele. On võimalik valida erineva mahutavusega akude vahel ning osad seadmed töötavad isegi päikesepatareide peal.
Tehnilised detailid
Olenevalt kaamera seadetest on võimalik valida erinevate fotorežiimide vahel. Näiteks on võimalik teha üks kaader sekundis, kui soojus- ja liikumisandurid tuvastavad sündmusi. Mõni looduskaamera annab võimaluse valida nähtava kaameravälgu või varjatud LED-välgu vahel. Varjatud välk võimaldab loodusest pilte teha ilma nähtava välguta. Osadel infrapunafiltriga varustatud mudelitel on võimalik manuaalselt valida nii päeva- kui ka öörežiimi vahel.
Looduskaamerad Eestis
Alates 2007. aastast saab mitut liiki loomade tegemistel silma peal hoida veebilehel Looduskalender otseülekannete abil. Tegemist on projektiga, milles lööb kaasa mitu Eesti asutust, et näidata inimestele vahetut vaatepilti Eestimaa loodusest. Veebilehte külastab ühes kuus umbes pool miljonit huvilist 185 riigist ning on ka foorum, kus vaatajad saavad omavahel mõtteid vahetada.
Shawnacy Barber
Shawnacy Campbell Barber (sündinud 27. mail 1995 Las Cruceses New Mexicos USA-s) on Kanada kergejõustiklane (teivashüppaja).
2015. aasta maailmameistrivõistlustel Pekingis võitis ta kuldmedali tulemusega 5.90.
2016. aasta suveolümpiamängudel Rio de Janeiros sai ta tulemusega 5.50 kümnenda koha.
Tema isiklik rekord teivashüppes välitingimustes 5.93, mille ta püstitas 25. juulil 2015 Londonis. Tema isiklik rekord sisetingimustes on 6.00, mis on püstitatud 15. jaanuaril 2016 Renos. Mõlemad tulemused on Kanada rekordid.
Shawnacy isa George Barber on samuti teivashüppajana võistelnud.
Ekstreemprogrammeerimine
pisi|Planeerimise ja tagasiside skeem ekstreemprogrammeerimises
Ekstreemprogrammeerimine on tarkvaraarenduse metoodika, mis on mõeldud parandama tarkvara kvaliteeti ja vastavust kliendi muutuvatele vajadustele. Agiilse tarkvaraarenduse alaliigina  toetab see sagedasi "avaldamisi" lühikeste arengutsüklite jooksul, parandamaks produktiivsust ja tutvustamaks kontrollpunkte, kus uued klientide nõuded vastu võtta.
Ekstreemprogrammeerimise elemendid on paarisprogrammeerimine või ulatuslike koodi ülevaatuste tegemine, kogu koodi üksuskatsetamine, funktsioonide programmeerimise vältimine enne, kui neid on tegelikult vaja, kindel juhtimisstruktuur, koodi lihtsus ja selgus, eeldamine, et kliendi nõuded muutuvad aja möödudes ning probleemi selginedes ja sage suhtlus kliendiga ja programmeerijate vahel. Metoodika on nimetuse saanud ideest, et traditsioonilise tarkvaratehnika tavade kasulikud elemendid on viidud "ekstreemsele" tasemele. Näiteks tuleb programmeerimises läbi viia koodi ülevaatusi, et teha kindlaks, kas see töötab nii nagu vaja. N-ö ekstreemne koodi ülevaatamine seisneb selles, et koodi ei vaadata üle mitte kindla ajavahemiku tagant, vaid kogu aeg – seega toimib paarisprogrammeerimine, kus kaks programmeerijat hoiavad jooksvalt teineteise kirjutatud koodil silma peal ning teevad kindlaks, et see vastab nõuetele.
Tegevused
Ekstreemprogrammeerimises on neli põhitegevust, mis kuuluvad tarkvaraarenduse protsessi juurde: koodi kirjutamine, testimine, kuulamine ja disainimine.
Koodi kirjutamine
Ekstreemprogrammeerimise pooldajad väidavad, et ainus tõeliselt oluline süsteemi arendamise protsessi saadus on kood – tarkvara juhised, mida arvuti saab interpreteerida. Ilma koodita pole ka töötavat tulemust.
Koodi kirjutamist saab kasutada ka selleks, et jõuda sobivaima lahenduseni. Koodi kirjutamine võib aidata vahetada mõtteid programmeerimise probleemide kohta. Programmeerija, kes tegeleb keeruka programmeerimisprobleemiga või kellel on raskusi lahenduse seletamisega kaasprogrammeerijatele, võib seda kirjutada lihtsustatult ning kasutada seda koodi näitamaks, mida ta mõtleb. Kood, ütlevad selle seisukoha pooldajad, on alati selge ja lühike ning seda ei saa tõlgendada mitmel viisil. Teistel programmeerijatel on võimalik anda tagasisidet koodile samuti koodi kirjutades.
Testimine
Ekstreemprogrammeerimise lähenemisviis seisneb selles, et kui vähene testimine võib kõrvaldada mõned vead, siis testides palju võib kõrvaldada kõvasti rohkem vigu.
Üksustestid teevad kindlaks, kas antud funktsioon töötab nii nagu mõeldud. Programmeerijad kirjutavad võimalikult palju automatiseeritud teste, mis võimaldavad koodis olevaid vigu päevavalgele tuua. Kui kõik testid jooksevad edukalt, siis on koodi kirjutamine lõpule viidud. Igat kirjutatud koodiosa testitakse enne järgmiste funktsioonide juurde liikumist.
Kasutuselevõtu testid kontrollivad, kas nõuded, nii nagu programmeerijad neist aru on saanud, vastavad kliendi tegelikele vajadustele.
Axel Julius Herlin
Axel Julius Herlin (arvatavasti mitte enne suve 1690. a. Tallinn – 1737 Viru-Jaagupi) oli Eesti vaimulik.
Ekstreemprogrammeerimine
Kuulamine
Programmeerijad peavad kuulama, mida klient soovib, et süsteem teeks seda, mida äriloogika nõuab. Oluline on mõista kliendi vajadusi piisavalt hästi, et osata anda talle tagasisidet probleemi lahendamise tehniliste aspektide kohta. Ekstreemprogrammeerimises rakendatavat kliendi ja programmeerija vahelist suhtlust nimetatakse plaanimismänguks.
Axel Julius Herlin
Immatrikuleeriti Tartu Ülikooli 19. juulil 1707, õppis Halle Ülikoolis 15. septembril 1710 – 15. augustil 1717. Kutsuti augustis 1719 Viru-Jaakobi koguduse õpetajaks. Õpetajaametisse ordineeriti 25. septembril 1719 (õppis enne ametisse astumist eesti keelt). Oli Viru-Jaakobi koguduse õpetaja aastatel 1719–1737.
Ekstreemprogrammeerimine
Disainimine
Lihtsustatult vaadates võib öelda, et süsteemiarendus ei vaja rohkemat kui koodi kirjutamist, testimist ja kuulamist. Kui need tegevused on edukalt läbi viidud, peaks süsteem töötama. Praktikas see siiski nii lihtne ei ole. Disainimiseta võib saada palju tehtud, kuid ühel hetkel jäädakse jänni. Süsteem muutub liiga keeruliseks ning süsteemi sees olevad sõltuvused ei ole enam nii selged. Seda on võimalik vältida, luues disaini struktuuri, mis organiseerib süsteemis olevat loogikat. Hea disain väldib paljusid süsteemis esinevaid sõltuvusi: see tähendab, et süsteemi ühe osa muutmine ei mõjuta enam teisi osasid.
Axel Julius Herlin
Herlin on kirjutanud õnnitlusluulet; ta andis välja saksa keelest rootsi keelde tõlgitud pietistlikku kirjandust, mis trükiti Tallinnas ja olid tuntud kui Rääveli traktaadid.
Rahvusvaheline arbiiter
Rahvusvaheline arbiiter (inglise keeles International Arbiter; lühend IA) on males rahvusvahelistel võistlustel malekohtunikuna tegevuse eest antav kõrgeim nimetus.
Ekstreemprogrammeerimine
Põhimõtted
Ekstreemprogrammeerimine püüab vähendada muudatuste maksumust kasutades mitu väikset arendustsükleid ühe suurema asemel. Sellises metoodikas muutused on loomulik ja soovitud osa arendusprojektides ja neid tuleb planeerida ja mitte vältida. Ekstreemprogrammeerimine lisab agiilsele projektijutimisele ka mitu põhiväärtusi, printsiipe ja tegutsemisviisi.
Axel Julius Herlin
Isiklikku
Tema isa oli arvatavasti Tallinna Rootsi-Mihkli koguduse õpetaja Peter Herlin.
Rahvusvaheline arbiiter
Kõrgema kategooria kohtunik
Aktiivsed rahvusvahelised arbiitrid omakorda liigitatakse sõltuvalt kohtunikutegevuse kogemustest nelja kategooriasse (A, B, C, D). A-kategooria on kõrgeim ja selle andmisel eeldatakse, et kohtunik on olnud aktiivne vähemalt viimasel viiel aastal, näidanud suurepäraseid teadmisi maleturniirireeglite tundmisel ja ei oma karistusi kohtunikutegevuse vallas.
Ekstreemprogrammeerimine
Tagasiside
Ekstreemprogrammeerimise seisukohalt tagasiside on kõige kasulikum, kui see on sage ja kohene. Metoodika rõhutab, et õppimiseks ja muudatuste tegemiseks on vajalik minimaalne viivitus tegevuse ja tagasiside vahel. Erinevalt traditsioonilisest arendusest, suhtlemine kliendi ja tootja vahel toimub palju sagemini. Kliendil on selge arusammine süsteemist ning ta saab ise anda tagasisidet ja vajadusel juhtida arendust. Sage tagasiside annab kliendile võimalust kiiremini märgata, kui arendaja on valesti disainist aru saanud ja seetõttu arendaja saab kergemini vead parandada.
Rahvusvaheline arbiiter
Kõrgema kategooria kohtunik
A-kategooria kohtunik peab olema töötanud viimase viie aasta jooksul vähemalt korra peakohtuniku või peakohtuniku abina tähtsamatel tiitlivõistlustel (maleolümpia, maailmameistrivõistluste turniirid ja matšid, maailmakarikavõistlused, võistkondlikud maailmameistrivõistlused, noorte ja juunioride maailmameistrivõistlused) või vähemalt viiel maailmajao tiitlivõistlustel (näiteks Euroopa, Aasia, Ameerika individuaalsed ja võistkondlikud meistrivõistlused).
Ekstreemprogrammeerimine
Tagasiside
Ühiktestid on suur osa kiire tagasiside printsiibist. Nad annavad otsene tagasiside koodi kirjutamisel muutuste peale. Lisaks sellele, ühiktestid peavad kontrollima mitte ainult seda koodi, mida programmeerija on kirjutanud, vaid terve projekti, kasutades automatiseeritud protsessi, mida on võimalik käivitada ühe käsuga. Sellisel juhul, kui arendaja muudab midagi projektis, mis põhjustab veat teises projekti osas, automaatiseeritud testimine avaldab seda. Tavalise arenduse metoodikas sellise testimise puudumine põhjustaks seda, et ühe vigane koodi muutus oleks peidetud kuni toimuks integreerimistestimine või isegi tootmisel. Sellisel juhul oleks keeruline leida seda muutust paljude teiste muutuste seas.
Rahvusvaheline arbiiter
Rahvusvahelisi arbiitreid
pisi|[[1948. aasta male maailmameistrivõistlused|1948. aasta male maailmameistrivõistluste peakohtunik Milan Vidmar jälgimas Paul Kerese ja Max Euwe mängu]]
Ekstreemprogrammeerimine
Lihtsus
Iga problebleemi tuleb käsitleda nii nagu tema lahendus oleks "ekstreemselt lihtne". Traditsiooniline arendusmetoodika nõuab tuleviku planeerimist ja kirjutada koodi korduskasutamiseks. Ekstreemprogrammeerimine lükab sellised ideed tagasi.
Rahvusvaheline arbiiter
Rahvusvahelise arbiitri nimetuse saanud Eesti malekohtunikud
pisi|Tuntuim Eesti malekohtunik [[Lembit Vahesaar]] Eesti teenekam malekohtunik on Lembit Vahesaar, kes tegutses kohtunikuna MM-i tiitlimatšidel Tšiburdanidze–Alekhsandria (1981) ja Karpov–Kasparov (1985–1987), kuuel naiste maailmameistritiitli pretendentide turniiril ning viiel maleolümpial.
Ekstreemprogrammeerimine
Lihtsus
Ekstreemprogrammeerimise pooldajad väidavad, et suurte muudatuste tegemine ühe korraga ei ole mõistlik ega kasulik. XP kasutab lisanduvaid muudatusi. Näiteks süsteem uuendub iga kolme nädala tagant. Väiksed sammudega on arendus kliendi suurema kontrolli all.
Kriitika
Ekstreemprogrammeerimise esialgne populaarsus ja uute meetoite kasutamine sai tugevalt kritiseeritud McBreeni, Boehm ja Turneri, Matt Stephens ja Doug Rosenberg'i poolt. Teiselt poolt, mõned arvavad, et sellise kriitika põhjus on agiilsest projektijuhtimisest valesti aru saamine.
Kriitika sisaldab:
Ajalugu
Ekstreemprogrammeerimise lõi Kent Beck ajal, mil ta töötas Chrysler Comprehensive Compensation System (C3) palgaarvestussüsteemi projekti kallal. Beck sai C3 projektijuhiks märtsis 1996. aastal. Ta hakkas projektis kasutatud arendusmetoodikat viimistlema ning kirjutas sellest metoodikast raamatu "Extreme programming explained", mis ilmus 1999. aasta oktoobris.
Päritolu
1990ndatel kujundasid tarkvaraarendust peamiselt kaks tegurit: sisemine ja välimine tegur. Sisemiselt mõjutas tarkvaraarendust see, et protseduurilise programmeerimise asendas objektorienteeritud programmeerimine. Välimiseks mõjuteguriks oli interneti kasutamise kasv ja nn dot-comi buum, mis rõhutasid toodete turule jõudmise kiirust ning ettevõtte kasvu kui konkurentsile orienteeritud majandustegevuse faktoreid. Kiiresti muutuvad vajadused nõudsid lühemaid toote elutsükleid ja olid tihti vastuolus traditsiooniliste tarkvaraarenduse meetoditega.
Chrysler Comprehensive Compensation System (C3) projekti otsustati sisse tuua Kent Beck, silmapaistev smalltalki praktikant, et ta teeks süsteemile jõudluse häälestust, kuid Kent Becki roll laienes, kuna ta märkas seoses arendusprotsessiga mitmeid probleeme. Ta haaras kinni võimalusest esitada ja rakendada mõningaid muudatusi.
Beck kutsus projekti Ron Jeffriesi, et ta aitaks neid meetodeid arendada ja viimistleda. Jeffries tegutses seejärel treenerina, püüdes muuta praktikaid C3 tiimile harjumuseks.
Informatsiooni ekstreemprogrammeerimise taga olevate põhimõtete ja tavade kohta jagati laiemale maailmale läbi arutelude algupärases wikis, Cunninghami WikiWikiWebis. Erinevad panustajad arutasid ja arendasid teemat edasi ning selle tulemusel tekkisid mõningad spinn-off metoodikad, nt agiilne tarkvaraarendus. Lisaks on ekstreemprogrammeerimise mõisteid selgitatud mitu aastat, kasutades hüperteksti süsteemi kaarti.
Beck on toimetanud ekstreemprogrammeerimise teemalisi raamatuid, kaasa arvatud tema enda kirjutatud raamat "Extreme programming explained" (1999, ISBN 0-201-61641-6), levitades oma ideid laiema publiku hulgas. Raamatute autorid on käinud läbi erinevaid aspekte seoses ekstreemprogrammeerimise ja selle praktikatega, mõni neist on lähenenud ka kriitilisema poole pealt.
Ekstreemprogrammeerimine tekitas tarkvarakogukondades märkimisväärset huvi 1990ndate lõpus ja 2000ndate alguses.
Poks 1956. aasta suveolümpiamängudel
Osalejad
Võistlustel osales 161 võistlejat 34 riigist. Vanim osaleja oli Július Torma (Tšehhoslovakkia; sündinud 7. märtsil 1922) ning noorim osaleja oli Yaishwe Best (Birma; sündinud 6. juulil 1939).
Val Barkeri karikas
Val Barkeri karika parima tehnikaga poksijale sai kergekaalu (kuni 60 kg) kuldmedali- ja olümpiavõitja Richard McTaggart (Suurbritannia).
Medalitabel
Kokku sai medaleid 16 riigi või võistkonna võistlejad.
Kärbeskaal (kuni 51 kg)
19 võistlejat
Kukk-kaal (kuni 54 kg)
18 võistlejat
Sulgkaal (kuni 57 kg)
18 võistlejat
Kergekaal (kuni 60 kg)
18 võistlejat
I kergekeskkaal (kuni 63,5 kg)
22 võistlejat
II kergekeskkaal (kuni 67 kg)
16 võistlejat
I keskkaal (kuni 71 kg)
14 võistlejat
Poolraskekaal (kuni 81 kg)
14 võistlejat
Raskekaal (üle 81 kg)
11 võistlejat
Eesti Agronoomide Selts Rootsis
Eesti Agronoomide Selts Rootsis (lühend EAS Rootsis või EASR) oli eesti agronoomide Rootsis asutatud selts, mis tegutses aastatel 1945–1994. Selts loodi 1940. aastal Eestis likvideeritud Eesti Agronoomide Seltsi eeskujul.
Ivanivka (Illintsi rajoon)
Ivanivka (ukraina keeles Іванівка) on küla Ukrainas Vinnõtsja oblastis Illintsi rajoonis. Elanike arv on 206. Pindala on 1,2 km².
Kirovets
pisi|Kirovets K-701 Kostivere põllul pisi|Kirovets K-700 Kirovets on Venemaa tootmiskoondise Kirovi tehase (toona Производственное объединение «Кировский Завод», praegu Peterburi traktoritehas, ЗАО «Петербургский тракторный завод») ratastraktor. Kirovetsi eeliseks toonaste teiste traktorite ees olid lisaks võimsusele traktori suured ja laiad rattad, mis võimaldasid sellega teha mitmeotstarbelisi töid, näiteks maaparandustööd, metsaväljavedu, kündmine, randaalimine ja kobestamine.
Mudelid
K-700 tootmist alustati 1962. aastal. Baasmudel K-700 oli 220-hobujõulise mootoriga, liigendraami ja nelikveoga suurtraktor. 1975. aastaks oli neid valmistatud tuhat eksemplari, seejärel alustati K-700A ja K-701 tootmist.
K-710 oli 1980. aastal viiest traktorist koostatud 500 hobujõuga katsetraktor, mis aga seeriatootmisse ei jõudnud
K-701M tootmist alustati 1988. aastal. Sellel on 335 hobujõuga, turbolaaduriga ning laadimisõhu vahejahutiga mootor JaMZ-8423, neljaastmeline koormuse all lülitatav käigukast, uuendatud kabiin ning varasemate versioonidega võrreldes suuremad rehvid. Samuti on sellel eelnevatest erinev välimus. Eestisse jõudsid neist vähesed.
K744 sarja väljatöötamist alustati 1990. aastate keskel ning 2002. aastal vahetas see lõplikult K-700A ja K-701 välja.
Ajalugu ja omadused
Kui esimesed katsemudelid Eestisse jõudsid, siis polnud nii võimsa traktori jaoks sobiva vastupidavusega haakeseadmeid ja masin kippus nõrgemad puruks tõmbama, kuid samas künti 10 töötunniga 20 hektarit uudismaad – kaks korda rohkem, kui traktoriga T-75. Teisalt jättis raske traktor kevadtöödel põllule laiad ja sügavad roopad, kus vili hästi kasvada ei tahtnud.
Vaata ka
== Viited ==
Ponazõrevo rajoon
Ponazõrevo rajoon (vene keeles Поназыревский район) on 2. järgu haldusüksus (rajoon) ja omavalitsusüksus (munitsipaalrajoon) Venemaal Kostroma oblasti kirdeosas. Rajooni keskus on Ponazõrevo alev.
Rajoon piirneb põhjas Vohma rajooniga, kirdes Oktjabrski rajooniga, idas Kirovi oblastiga, lõunas Nižni Novgorodi oblastiga ja läänes Šarja rajooniga.
Ponazõrevo rajoonis on 128 asulat, mis kuuluvad ühe linnaasunduse (Ponazõrevo linnaasundus) ja kolme külaasunduse koosseisu.
Rajooni tähtsamad jõed on Neja ja Bolšaja Šanga.
Tõhelgi karjamõis
pisi|Tõhelgi karjamõisa varemed, mantelkorsten. 2021. aasta mai Tõhelgi karjamõis oli 1840. aastal Harjumaal, Tõhelgi kobarküla kohale loodud mõis. Karjamõis kuulus Raasiku mõisa alla. 1859. aastal oli selles Raasiku-Kambi külakool. 1905. aasta mõisate põletamise ajal süüdati ka see mõis.
2011. aasta Euroopa karikavõistlused mitmevõistluses
2011. aasta Euroopa karikavõistlused mitmevõistluses peeti 2.–3. juulil järgmistes kohtades:
Jackrogersella
Jackrogersella on kottseente perekond.
Janne Pullat
Janne Pullat (sündinud 16. aprillil 1974 Kohtla-Järvel) on eesti keemik.
Elulugu
Janne Pullat on elektriku tütar.
Lõpetas 1992 Valga 1. Keskkooli, 1998 Tartu Ülikooli keemiaosakonna ja 1998 Tartu Ülikooli õpetajakoolituse (põhikooli keemia õpetaja kutsega), 2000 Tartu Ülikooli füüsika ja elektrokeemia instituudi magistrantuuri, M.Sc. füüsikalises ja elektrokeemias (2000, TÜ), väitekiri "Plii(II)ioonide ja polükarboksüülhapete vahelise komplekseerumisreaktsiooni tasakaalu uurimine" (Tartu, 2000), aastast 2002 Tartu Ülikooli molekulaar- ja rakubioloogia instituudi doktorant, Ph.D. (2008, TÜ), väitekiri "Designe, functionalization and application of in situ synthesized oligonucleotide microarray". Oli 1998–2001 Tartu Ülikooli füüsikalise keemia instituudi laborant, 2001–2007 Eesti Biokeskuse biotehnoloogia osakonna erakorraline teadur, ühtlasi 2002–2003 ja 2004–2006 Heidelbergis Saksa Vähiuuringute Instituudi külalisteadur, 2008– Tartu Ülikooli Eesti Geenivaramu erakorraline teadur.
Korteriühistu
Korteriühistu (ka: korterikooperatiiv) on mittetulundusorganisatsioon (ühistu), mis on loodud eesmärgiga majandada korteriteks jaotatud ehitist ja selle krunti ning esindada korteriühistu liikmete huvisid.
Eestis reguleerib korteriühistutega seotut 1995. aastal vastu võetud korteriühistuseadus.
Yerkesi-Dodsoni seadus
pisi|Algupärased andmed, millest Yerkesi-Dodsoni seadus tuletati pisi|Algupärane Yerkesi-Dodsoni seadus pisi|Hebbi versioon Yerkesi-Dodsoni seadusest, mis jätab välja selle, et liigne aktivatsioon ei mõju lihtsate ülesannete lahendamisele ebasoodsalt. Tegemist on seaduse kõige levinuma versiooniga ning sellele viidatakse õpikutes sageli valesti
Selle seaduse järgi tõuseb füsioloogilise või psüühiilise aktivatsiooni korral soorituse tase, kuid seda vaid teatud punktini. Kui aktivatsiooni tase muutub liiga kõrgeks, sooritus langeb. Seda protsessi illustreeritakse sageli ümber pööratud U-kujulise kaarega, mis aktivatsiooni taseme tõustes alguses kerkib ja seejärel langeb. Lihtsate ülesannete sooritus on tõhusam kõrgema ja keerukate ülesannete sooritus madalama aktivatsioonitaseme puhul.
Aktivatsiooni tasemed
Uuringutega on leitud, et erinevate ülesannete korral on optimaalse soorituse saavutamiseks vajalik erinev aktivatsiooni tase. Näiteks keerulised või vaimselt nõudlikud ülesanded võivad vajada madalamat aktivatsiooni taset (keskendumise hõlbustamiseks), kuid vastupidavust või kannatlikkust nõudvaid ülesandeid võib olla parem sooritada kõrgemate aktivatsioonitasemete korral (motivatsiooni suurendamiseks).
Ülesannete erinevuse tõttu võib mainitud ümber pööratud U-kujuline kaar olla joonistel väga erineva kujuga. Lihtsate edukalt õpitavate ülesannete korral võib aktivatsiooni ja soorituse vahelist suhet pidada lineaarseks, kusjuures aktivatsiooni suurenedes paraneb ka sooritus. Keeruliste, tundmatute või raskete ülesannete puhul muutub tegurite omavaheline suhe vastupidiseks ning aktivatsiooni suurenedes soorituse tase langeb.
See ülesande raskusega seotud efekt viis hüpoteesini, et Yerkesi-Dodsoni seadust saab jagada kaheks eraldi faktoriks. Ümber pööratud U-kujulise kaare ülespoole suunatud osa võib pidada aktivatsiooni energiat andvaks mõjuks. Allapoole suunatud osa on põhjustatud kognitiivsetele protsessidele, kuhu kuuluvad tähelepanu (nt "tunnelnägemine"), mälu ja probleemide lahendamine, mõjuvate aktivatsiooni negatiivsete omaduste (või stressi) poolt.
Uurimused on näidanud, et Yerkesi ja Dodsoni välja pakutud korrelatsioon on olemas (nt Broadhurst, 1959; Duffy, 1962; Anderson, 1988), kuid selle korrelatsiooni põhjust ei ole veel õnnestunud kindlaks teha (Anderson, Revelle & Lynch, 1989).
Seos glükokortikoididega
2007. aastal läbi viidud stressihormoonide (glükokortikoidide) mõju ja inimese tunnetuse analüüs leidis, et mäluga seotud soorituse suhe glükokortikoidide tasemesse näitas ümber pööratud U-kujulise kaare kujulist tulemust, mis sarnanes Yerkesi-Dodsoni tulemustega. Näiteks on pikaajalise mälu moodustamise protsess optimaalseim siis kui glükokortikoidide tasemed on mõõdukalt kõrgenenud. Peale adrenalektoomiat (seisund, mida iseloomustab madal glükokortikoidide tase) või välist glükokortikoidide manustamist (kõrge tase) täheldati aga olulist langust pikaajalise mälu protsessides.
See uurimus näitas ka, et stressivastuse esilekutsumiseks peab situatsiooni tõlgendama kui:
On ka leitud, et emotsionaalselt aktiveerivate sündmuste korral parandavad suurenenud glükokortikoidide tasemed mälu, kuid toovad stressi/emotsionaalse aktivatsiooni allikaga mitte seotud ainestiku korral reeglina siiski kaasa halvema meeldejätmise.
Tartu bussijaam
Tartu bussijaam on Tartu transpordisõlm, kus peatuvad Tartu linna saabuvad ja Tartust väljuvad bussid. See asub Tartu kesklinnas Turu tänava, Soola tänava, Emajõe ja Võidu silla vahelises kvartalis Soola tänava ääres.
Kolmest küljest piiravad Tartu bussijaama Tasku Keskus, Emajõe Ärikeskus (ehk Plasku) ja hotell Dorpat. Varem asus samal kohal Tartu maaliinide bussijaam (Tartu kesklinnas oli ka linnaliinide bussijaam).
Eesti Ajalehed
thumb|AS-i Eesti Ajalehed, Eesti Ekspressi ja Maalehe toimetuste sissepääs Tallinnas Narva maanteel. Suvi 2011.
AS Eesti Ajalehed oli kirjastusettevõte, mis andis välja ajalehti Maaleht ja Eesti Ekspress.
Firma kuulus Tallinna börsil noteeritud Ekspress Gruppi ning sündis Eesti Ekspressi Kirjastuse AS-i ja AS-i Maaleht ühendamisel 1. oktoobril 2009 pärast seda, kui Ekspress Grupp ostis ära Maalehte kirjastanud AS-i Maaleht. Aastal 2011 liideti AS-iga Eesti Ajalehed ka Eesti Päevalehe AS pärast seda, kui Ekspress Grupp oli saanud Eesti Päevalehe AS-i ainuomanikuks.
AS Eesti Ajalehed tegutses Tallinnas, aadressil Narva maantee 11e.
Ekspress Grupp ühendas 2015. aastal oma tütarettevõtted AS Eesti Ajalehed ja AS Delfi üheks ettevõtteks, mis sai nimeks AS Ekspress Meedia.
Jessica Ennis-Hill
Jessica Ennis-Hill (sündinud 28. jaanuaril 1986 Sheffieldis) on Suurbritannia endine kergejõustiklane (seitsmevõistleja).
Karjäär
Ta alustas Sheffieldis kergejõustikutreeninguid 11-aastaselt. Tema treener oli Toni Minichiello, kellega ta tegi koostööd kuni karjääri lõpuni. Noorteklassides võistles ta lisaks mitmevõistlusele ka tõkkejooksus ja kõrgushüppes.
2005. aasta Euroopa juunioride meistrivõistlustel Kaunases võitis ta seitsmevõistluses Julia Mächtigi ja Ksenija Balta ees 5891 punktiga kuldmedali.
2006. aasta Rahvaste Ühenduse mängudel Melbourne'is võitis ta 6269 punktiga pronksmedali, parandades isiklikku rekordit enam kui 250 punktiga. Euroopa meistrivõistlustel Göteborgis parandas ta isiklikku rekordit veelgi, saades 6287 punktiga 8. koha.
2007. aasta Euroopa sisemeistrivõistlustel Birminghamis parandas ta viievõistluses isiklikku rekordit enam kui 300 punktiga ning sai 4716-ga 6. koha. Euroopa U23 meistrivõistlustel Debrecenis osales ta 100 meetri tõkkejooksus ning võitis pronksmedali. Maailmameistrivõistlustel Osakas lõpetas ta seitsmevõistluse neljandana Suurbritannia U23 vanuseklassi rekordiga 6469 punkti.
2008. aastal jättis ta parema jala pöia vigastuse tõttu suvise hooaja pooleli ning ei osalenud ka Pekingi olümpiamängudel.
2009. aasta maailmameistrivõistlustel Berliinis tuli ta Jennifer Oeseri ja Kamila Chudziki ees maailmameistriks tulemusega 6731, parandades isiklikku rekordit 144 punktiga.
2010. aasta sisemaailmameistrivõistlustel Dohas võitis ta viievõistluses kuldmedali rahvusrekordiga 4937 punkti. Mais võitis ta esimest korda Götzise seitsmevõistluse. Euroopa meistrivõistlustel Barcelonas võitis ta seitsmevõistluse võistluste rekordi 6823 punktiga.
2012. aasta sisemaailmameistrivõistlustel Istanbulis võitis Ennis viievõistluses Suurbritannia rekordiga 4965 punkti maailmarekordi püstitanud Natalja Dobrõnska järel hõbemedali. Mais võitis ta kolmandat korda järjest Götzise seitsmevõistluse, püstitades Suurbritannia rekordi 6906 punkti. Olümpiamängudel Londonis tuli ta seitsmevõistluses olümpiavõitjaks Suurbritannia rekordiga 6955 punkti. Sellega tõusis ta kõigi aegade edetabelis viiendale kohale. Esimesel alal, 100 meetri tõkkejooksus püstitas ta Suurbritannia rekordi ja seitsmevõistlejate maailmarekordi 12,54.
2013. aasta suvehooajal segas Ennis-Hilli hüppeliigesevigastus ning ta loobus maailmameistrivõistlustel osalemisest.
2014. aastal oli ta lapseootel ning jättis nii sise- kui ka välishooaja vahele.
Ennis-Hill naasis tippsporti 2015. aastal. Maailmameistrivõistlustel Pekingis tuli ta seitsmevõistluses 6669 punktiga kolmandat korda maailmameistriks, edestades Brianne Theisen-Eatonit ja Laura Ikauniece-Admidinat
2016. aasta suveolümpiamängudel Rio de Janeiros võitis ta Nafissatou Thiami järel 6775 punktiga hõbemedali. Oktoobris teatas ta karjääri lõpetamisest.
Ennis-Hilli isiklik rekord seitsmevõistluses on 6955, mille ta püstitas 2012. aastal olümpiavõitjaks tulles. Talle kuulub seitsmevõistlejate maailmarekord 100 meetri tõkkejooksus (12,54)
Üksikalad
Allikas: Rahvusvaheline Kergejõustikuliit
Isiklikku
Jessica Ennis-Hilli isa on Jamaica päritolu ning ema inglanna.
Ennis-Hill on jalgpalliklubi Sheffield United FC fänn. Aastatel 2012–2015 oli tema auks nimetatud üks klubi kodustaadioni Bramall Lane'i tribüünidest.
Ta on õppinud Sheffieldi Ülikoolis psühholoogiat.
Pärast sportlaskarjäär lõppu on ta kommenteerinud BBCs kergejõustikuvõistlusi ning juhib firmat Jennis, mis pakub naistele suunatud treeningprogramme koostavat mobiilirakendust.
Leeni Linna
Leeni Linna (sündinud 15. detsembril 1984 ) on eesti filmirežissöör.
Ta lõpetas 2003. aastal Tallinna Üldgümnaasiumi.
2009. aastal lõpetas ta TLÜ Balti Filmi- ja Meediakooli filmieriala. Tema bakalaureusetöö oli dokumentaalfilm "Sõnumitooja". Hiljem on ta lõpetanud samas magistrantuuri. Tema magistritöö oli dokumentaalfilm "Veregrupp".
Janek Luts
pisi|Janek Luts 2021. aasta Arvamusfestivalil Janek Luts (sündinud 8. jaanuaril 1970) on eesti meediategelane ja riigiametnik.
4. maist 2011 kuni 2013. aastani oli ta Eesti Ekspressi peatoimetaja. 2. jaanuarist 2015 juunini töötas ta ERRi venekeelse telekanali arendusjuhina. Aastatel 2015–2019 on Janek Luts olnud õiguskantsleri kantselei kommunikatsioonijuht.
Alates 4. novembrist 2019 töötab Luts Vikerraadio peatoimetajana.
Jork
thumb|Raekoda
Jork on väike linn Elbe vasakkaldal Hamburgi lähedal Saksamaal. Linna pindala on 62,27 km². 31. detsembril 2017 elas seal 11 962 inimest.
Jork kuulub Stade kreisi Alam-Saksimaal. Linn on Altes Landi keskus, mis on üks suuremaid puuviljakasvatuspiirkondi Euroopas, ja Jorkis on puuviljade uurimiskeskus.
Ajalugu
Jorki on esmamainitud 1221. aastal, siis kuulus see ilmalikus mõttes Bremeni peapiiskopkonda. Vaimulikus mõttes kuulus Jork Verdeni piiskopkonda (1648. aastani). 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi ja 1715. aastast Hannoveri krooniga.
1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Jorkist, sai 1823. aastal rajatud Stade regiooni osa.
Aastatel 1885–1932 oli Jork Preisimaa Jorki kreisi keskus, mis koosnes Altes Landist, Buxtehude linnast ja Neulandist, mis siis oli iseseisev vald. Endine kreis moodustab osa tänasest Stade kreisist.
Menden
Menden (ametlik nimi Menden (Sauerland)) on linn Saksamaa lääneosas Nordrhein-Westfaleni liidumaal Sauerlandis. Linna läbib Hönne jõgi, mis põhjapiiril suubub Ruhri.
Krahv Siegfried von Westerburg andis Mendenile linnaõigused 1276. aastal. 16. sajandil sai Hansa Liidu liikmeks.
1975 liideti linnaga Bösperde, Halingeni, Lendringseni, Oesberni, Schwitteni ja Asbecki vald.
Surnud 25. septembril
Siin loetletakse 25. septembril surnud tuntud isikuid.
Kristóf Milák
Kristóf Milák (sündinud 20. veebruaril 2000 Budapestis) on Ungari ujuja, maailmameister. Ta on spetsialiseerunud liblikujumise distantsidele.
2020. aasta Eurovisiooni lauluvõistlus
2020. aasta Eurovisiooni lauluvõistlus pidi olema saabuv 65. Eurovisiooni lauluvõistlus. Võistlus pidi toimuma Hollandis Rotterdamis pärast riigi võitu 2019. aasta konkursil Iisraelis Tel Avivis lauluga "Arcade", mida esitas Duncan Laurence. See oleks olnud viies kord, kui Holland võõrustab Eurovisiooni lauluvõistlust, viimane lauluvõistlus toimus seal 1980. aastal. Lisaks on Eurovisioon toimunud Hollandis veel aastatel 1958, 1970 ja 1976.
65. lauluvõistluse poolfinaalid pidid toimuma 12. ja 14. mail ning finaal 16. mail 2020.
Võistlusel pidi osalema 41 riiki, sealhulgas eelmiselt lauluvõistluselt puudunud Ukraina ja Bulgaaria. Võistluselt puuduvad 2020. aastal Ungari ja Montenegro.
Üritus jäi ära 2019.–2020. aasta koroonapandeemia puhangu tõttu.
Asukoht
pisi|[[Rotterdam Ahoy, 2020. aasta Eurovisiooni lauluvõistluse toimumiskoht Rotterdamis]] 2020. aasta konkursi korraldamise ettevalmistused algasid 19. mail 2019 kohe pärast seda, kui Holland võitis 2019. aasta konkursi Tel Avivis. Konkursil osalenud Euroopa Ringhäälingute Liidu (EBU) tegevjuht Jon Ola Sand andis Hollandi ringhäälinguorganisatsioonile AVROTROSile vajalikud dokumendid ja USB mälupulga, mille abil saab alustada järgmise võistluse ettevalmistusi. AVROTROS on valmis üritust tootma koos tütarorganisatsiooni Nederlandse Omroep Stichtingiga (NOS) ja ringhäälinguorganisatsiooni Nederlandse Publieke Omroepiga (NPO).
Toimumiskoht
30. augustil 2019 teatati, et võistlus toimub Rotterdamis.
Visuaalne kujundus
2020. aasta Eurovisiooni lauluvõistluse tunnuslause on "Open Up" ('avane'). Logo avaldati 28. novembril 2019 ja selle on kujundanud CLEVER°FRANKE. Logo on abstraktne kujutis 2020. aasta Eurovisiooni lauluvõistlusel osaleva 41 riigi lipuvärvidest, mis on järjestatud debüüdiaasta järgi.
Lavakujundus
2020. aasta Eurovisioon lauluvõistluse lavakujundus avaldati 2. detsembril 2019. See on inspireeritud võistluse tunnuslausest "Open Up" ja tüüpilisest Hollandi tasasest maastikust. Lavakujunduse autor on Saksa lavakujundaja Florian Wieder, kes on kujundanud ka 2011., 2012., 2015., 2017., 2018. ja 2019. aasta Eurovisiooni lauluvõistluse lavad.
Õhtujuhid
250px|thumb|[[Chantal Janzen, Jan Smit ja Edsilia Rombley]] 65. Eurovisiooni lauluvõistluse õhtujuhid pidid olema näitleja ja saatejuht Chantal Janzen, laulja Edsilia Rombley ning laulja Jan Smit. Edsilia Rombley esindas Hollandit 1998. ja 2007. aasta Eurovisiooni lauluvõistlusel. 10. veebruaril 2020 avaldati, et lisaks otsesaadete õhtujuhtidele juhitakse õhtut ka Eurovisiooni veebipõhiste kanalite kaudu ning et õhtujuht internetis on üks Hollandi tuntumaid juutuubereid ja meigikunstnikke NikkieTutorials, pärisnimega Nikkie de Jager.
Hargla ohvrimänd
Püha mänd ehk Püha pettai ehk Hargla ohvrimänd (võru keeles Pühäpetäi) on pühapuu ajaloolisel Võrumaal Hargla kihelkonna Hargla külas.
2020. aasta Eurovisiooni lauluvõistlus
Grupid
28. jaanuaril 2020 toimus loosimine, millega selgitati välja, millised riigid osalevad esimeses ja millised teises poolfinaalis ning kas vastavate poolfinaalide esimeses või teises pooles. Samuti loositi välja, millises poolfinaalis hääletavad suure viisiku riigid (Prantsusmaa, Saksamaa, Hispaania, Suurbritannia ja Itaalia) ning korraldaja.